**CSANÁDPALOTA VÁROSI ÖNKORMÁNYZAT**

**KÉPVISELŐ-TESTÜLETÉNEK**

**15/2019. (VII.12.)**

**önkormányzati rendelete**

**a települési támogatásokról szóló 20/2018. (IX. 27.) sz. önkormányzati rendelet módosításáról**

**Záradék:**

A rendelet megalkotás napja: 2019. július 11.

A rendelet kihirdetésének napja: 2019. július 12.

A rendelet hatályba lépésének időpontja: 2019. július 13.

Dudaszegné dr. Lajos Tímea

jegyző

Csanádpalota Városi Önkormányzat Képviselő-testülete a szociális igazgatásról és szociális ellátásról szóló 1993. évi III. törvény 132. § (4) bekezdés g) pontjában kapott felhatalmazás alapján a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. a) pontjában meghatározott feladatkörében eljárva a következőket rendeli el:

1. **§**

A települési támogatásokról szóló 20/2018. (IX. 27.) számú önkormányzati rendelet (a továbbiakban: Rendelet) 15. § (3) bekezdése helyébe a következő szöveg lép:

Az Önkormányzat a támogatást pénzbeli támogatásként nyújtja tárgyév augusztus 20. napjáig, összege 10.000,- Ft/fő.

**2. §**

A Rendelet 16. § (3) bekezdése helyébe a következő szöveg lép:

Az Önkormányzat a támogatást pénzbeli támogatásként nyújtja tárgyév augusztus 20. napjáig, összege 5.000,- Ft/fő.

**3. §**

A Rendelet az alábbi új 20/A § - sal egészül ki:

**Hátrányos helyzetű gondozásban lévő gyermekek támogatása**

20/A. §

1. Csanádpalota Város Önkormányzata a Csanádpalotai Szociális Intézmény és Gyermekjóléti Szolgálat által szervezett, hátrányos helyzetű gondozásban lévő gyermekek nyári táboroztatásához - a város közigazgatási területén lakó-, vagy tartózkodási hellyel rendelkező és életvitelszerűen a településen élő gyermekek részére – a család jövedelmi viszonyaira tekintet nélkül – támogatást nyújt.

(2) A támogatás megállapítása hivatalból történik az (1) bekezdésben megjelölt helyi intézmény adatszolgáltatása alapján.

(3)Az Önkormányzat a támogatást pénzbeli támogatásként nyújtja tárgyév július 20. napjáig, melynek összege 10.000,- Ft/fő.

(4) A támogatás biztosításáról a Szociális, Egészségügyi, Kulturális és Sport Bizottság dönt.

**Záró rendelkezések**

**4. §**

Ez a rendelet 2019. július 13. napján lép hatályba.

Nyergesné Kovács Erzsébet                                    Dudaszegné dr. Lajos Tímea

polgármester jegyző

***Záradék:***

Kihirdetve: 2019. július 12.

Dudaszegné dr. Lajos Tímea

jegyző